Getur maður sagt ' klukkan er ( orðin ) margt ? ' Hvert er þá andheitið ? Vissulega heyrist oft sagt : „ klukkan er orðin margt “ . Þessi notkun virðist þó ekki gömul í málinu . Hugsanlega er hér um að ræða áhrif úr dönsku , þar sem sagt er : „ klokken er mange . “ Í ritmáli er algengara að skrifa : „ það er orðið framorðið “ eða „ það er orðið áliðið . “ Á sama hátt er algengt að heyra sagt eitthvað á þessa leið : „ Ekkert liggur á , klukkan er ( svo ) lítið enn þá . “ Bæði þessi orðasambönd eru orðin ærið föst í talmáli .